|  |  |
| --- | --- |
| Numri i lëndës: | 2019:186979 |
| Datë: | 15.01.2020 |
| Numri i dokumentit: | 00762498 |

**C.nr.370/17**

**GJYKATA THEMELORE NË PEJË – DEGA NË KLINË**: **-** **Departamenti i pergjithshem**,me gjyqtarin Fatmir Dobraj, në çështjen juridiko-kontestimore të Paditësit S B dhe S B nga fsh.C K- Klinë të cilët me autorizim i përfaqëson Avokatë Bajram Azemi nga Prishtina Rr.Agim Ramadani A3 Nr.45. Kundër te paditurës Kompania e Sigurimeve ‘’ E ’’ me seli në P ,të cilën e përfaqëson përfaqësuesi i sajë Ismet Bajraktari nga Prishtina baza juridike Kompensim dëmi sipas auto përgjegjësisë, jashtë seancës me dt.14.01.2020 bie këtë:

**A K T GJ Y K I M**

**-në bazë të heqjes dorë nga kërkespadia-**

**REFUZOHET** **NË TËRSI** kërkesëpadia e paditësit S B dhe S B nga fsh.C K- Klinë, me të cilën ka kërkuar që të:

**DETYROHET** e paditura Kompania e Sigurimeve ‘’E’’ me seli në P, që paditësit S B t’ia paguaj në emër të dëmit jo material dhe si pasojë e lëndimeve trupore të pësuar në aksidentin trafiku të dt.09.04.2017.për të gjitha llojet e demin jo material për dhimbjet fizike në lartësi prej 2500 euro për të gjitha llojet e frikëse ne shumë prej 1500 euro , për dem material për te gjitha llojet ne shumë prej 600 euro si dhe për S B t’ia paguaj në emër të dëmit jo material si pasojë e lëndimeve trupore të pësuar në aksidentin trafiku të dt.09.04.2017.për të gjitha llojet e demit jo material për dhimbje fizike në lartësi prej 2500 euro për të gjitha llojet e frikëse ne shumë prej 1000 euro, për dem material për te gjitha llojet ne shumë prej 600 euro si dhe kamatën ligjore ne shkalle prej 8% dhe atë deri ne pagesën definitive te gjitha ato ne afat prej 15 ditësh nga dita e pranimit te aktgjykimit e nën kërcenim të përmbarimit me dhunë.

Secila palë i bartë shpenzimet e veta procedurale.

**A r s y e t i m**

Paditësi S B dhe S B nga fsh C K-K për mes të autorizuarit të tyre av. Bajram Azemi nga Prishtina kanë paraqitë në Gjykatë padi të precizuar për kompensim dëmit nga autopërgjegjësia, kundër të paditurës Kompania e Sigurimeve ‘’E’’ me seli në Prishtinë.

Pranë kësaj Gjykate paditësi përmes të autorizuarit të tij gjykatës ja ka dorëzuar parashtresën për mesë postes së Kosovës te dt. 14.01.2020 dhe te pranuar sipas vulës se pranimit të kësaj gjykate me dt.14.01.2020, paditësit me anë të autorizuarit të tij ka paraqitur sipas parashtrese se e tërheq në tersi padinë dhe kërkesëpadinë e paraqitur ne ketë gjykatë me dt.23.09.2017, lidhur me ketë çështje kontestimore, sepse në procedurë jashtë gjyqësore kemi arritur marrëveshje me të paditurën Kompaninë e Sigurimeve ‘’E’’ me seli në Prishtinë, ne çështjen kontestimore, kompensim demi, pasi qe ne kemi arrit marrëveshje, dhe nuk kemi interes që kjo procedurë të vazhdohet me tutje.

Meqenëse paditësi tani e tutje nuk ka interes juridikë për zhvillimin e mëtutjeshëm të procedurës së iniciuar, i propozojnë gjykatës që procedura të përfundoi dhe të tërhiqet kërkesëpadia ndaj të paditurës.

Andaj Gjykata duke marrë parasysh se padia nuk i përmbush konditat e parapara meqenëse paditësi ka hequr dorë nga padi dhe kërkesë padia sipas parashtresës të dt.14.01.2020 dhe duke u bazuar në bazë të dispozitës së nenit 149 paragrafi 1 të LPK-së në të cilin thuhet :***Në qoftë se paditësi, deri në përfundimin e seancës për shqyrtim kryesor të çështjes, heqë dorë nga një pjesë e kërkesëpadisë apo nga e gjithë kërkesëpadia, gjykata pa shqyrtim të mëtejshëm e jep aktgjykimin me të cilin e refuzon kërkesëpadinë në pjesën nga e cila paditësi ka hequr dorë apo në tërësi (aktgjykimi në bazë të heqjes dorë”*** dhe 149 paragrafi 2 ***në të cilin thuhet: “Për heqje dorë nga kërkesëpadia nuk nevojitet pëlqimi i palës së paditur”***. të Ligjit nr.03/L-006 për Procedurën Kontestimore vendosi si në diapozitiv të këtij Aktgjykimi.

Andaj në kuptim të nenit 160.6 të LPK-së janë dhenë vetëm arsyet qe e justifikojnë marrjen e ketij aktgjykimit.

Vendimin mbi shpenzimet e procedurës gjykata vendosi duke u mbështetur në dispozitat e nenit 450 të Ligjit për Procedurën Kontestimore

**Nga të lartcekurat u vendos si në dispozitiv të këtij Aktgjykimi**

**GJYKATA THEMELORE NË PEJË - DEGA NË KLINË**

**Departamenti i përgjithshëm**

**C.nr.370/17 datë 14.01.2020**

**Gj y q t a r i**

**Fatmir Dobraj**

**KËSHILLA JURIDIKE**: Kundër këtij Aktgjykimi lejohet ankesa në afatin prej 15 ditësh, nga dita e marrjes së aktgjykimit, Gjykatës së Apelit në Prishtinë e nëpërmes kësaj gjykate.